Diari Oficial de la Generalitat Valenciana


Sumari del DOGV 3312, del 20-08-1998 (1998/6573)

ORDRE de 29 de juliol de 1998, de la Conselleria d'Ocupació, Indústria i Comerç, per la qual es modifiquen i incrementen els crèdits consignats en l'Ordre de 20 de març de 1998, per la qual es feien públics la línia de crèdit i l'import global màxim destinat a la concessió d'ajudes relatives als programes de formació professional ocupacional per a l'exercici 1998.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3312

Data del DOGV
:   20-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6573


Data del document
:   29-07-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 29 de juliol de 1998, de la Conselleria d'Ocupació, Indústria i Comerç, per la qual es modifiquen i incrementen els crèdits consignats en l'Ordre de 20 de març de 1998, per la qual es feien públics la línia de crèdit i l'import global màxim destinat a la concessió d'ajudes relatives als programes de formació professional ocupacional per a l'exercici 1998. [1998/X6573]
  
Amb data 15 de desembre de 1997 es va publicar en el DOGV l'Ordre de 9 de desembre de 1997, de la Conselleria d'Ocupació, Indústria i Comerç, per la qual es determinaven els programes de formació professional ocupacional, els tallers de formació i inserció laboral i es regulava el procediment general per a la concessió d'ajudes durant l'exercici 1998.
  
Posteriorment s'assignaren els crèdits destinats a finançar els programes de formació professional ocupacional de l'esmentada ordre, establits en les ordres de 20 de març de 1998 de la Conselleria d'Ocupació, Indústria i Comerç.
  
Valorades i ateses les peticions formulades per les entitats col·laboradores en els esmentats programes, s'ha constatat l'existència d'un saldo pressupostari sobrant de 276.256.458 pessetes, el qual es fa necessari reconduir als programes d'inserció al treball a través de les vies de programació de centres homologats i d'empreses que assumisquen un compromís de contractació de com a mínim un 33% dels alumnes que finalitzen l'acció formativa, davant la conveniència de satisfer la demanda de sol·licituds d'accions formatives valorades positivament en aquests.
  
Així mateix i amb l'esmentada finalitat es procedeix a incrementar en 47.036.986 de pessetes els crèdits assignats inicialment, a càrrec de la línia 401 del Programa 322.20 de la Llei de Pressupostos de la Generalitat Valenciana de 1998.
  
En virtut d'això i de conformitat amb el que s'ha disposat en la disposició addicional primera de l'Ordre de 9 de desembre de 1997 de la Conselleria d'Ocupació, Indústria i Comerç,
  
ORDENE
  
Article 1
  
Modificar la dotació pressupostària assignada en les ordres de 20 de març de 1998, per als següents programes i vies de programació:
  
- A través de centres homologats per al programa de formació a distància a la província d'Alacant s'assigna una quantia màxima de 19.574.045 pessetes, que suposa una disminució de 64.396.700 pessetes sobre la dotació anterior.
  
- A través d'empreses que assumisquen un compromís de contractació de com a mínim un 33% dels alumnes que finalitzen l'acció formativa per al programa d'inserció al treball a la província de Castelló s'assigna una quantia màxima de 03.553.684 de pessetes, que suposa una disminució de 13.811.193 de pessetes sobre la dotació anterior.
  
- A través d'entitats que aporten recursos per a desenvolupar la programació dels centres de formació i inserció professional per blocs temàtics, s'assigna una quantia màxima de 434.349.388 pessetes, que suposa una disminució de 62.698.686 pessetes sobre la dotació anterior.
  
Article 2
  
Incrementar la dotació pressupostària assignada en l'Ordre de 20 de març de 1998, per als següents programes i vies de programació:
  
- A través de centres homologats per al programa d'inserció al treball a la província de València s'assigna una quantia màxima de 3.616.764.622 pessetes, que suposa un increment de 947.906.654 pessetes sobre la dotació anterior.
  
- A través d'empreses que assumisquen un compromís de contractació de com a mínim un 33% dels alumnes que finalitzen l'acció formativa per al programa d'inserció al treball a la província d'Alacant s'assigna una quantia màxima de 426.325.940 de pessetes, que suposa un increment de 15.192.235 de pessetes sobre la dotació anterior.
  
Article 3
  
Els crèdits assignats per als programes i vies de programació no modificats en aquesta ordre seran els establits en les ordres de 20 de març de 1998, de la Conselleria d'Ocupació, Indústria i Comerç.
  
València, 29 de juliol de 1998
  
El conseller d'Ocupació, Indústria i Comerç,